കാലാവസ്ഥയുമായി ബന്ധപ്പെട്ട കാര്യങ്ങള് കൃത്യമായി മനസിലാക്കാന് വൈകുന്നു: മുഖ്യമന്ത്രി പിണറായി വിജയന് തിരുവനന്തപുരം: ഒക്ടോബര് 12 മുതല് 20 വരെ കേരളത്തില് മഴക്കെടുതിയില് 42 പേര് മരിച്ചതായി മുഖ്യമന്ത്രി പിണറായി വിജയന് വ്യക്തമാക്കി. ആറ് പേരെ കാണാതായി. ദുരിതബാധിതര്ക്ക് സാധ്യമായ എല്ലാ സഹായങ്ങളും സര്ക്കാര് നല്കും. മരിച്ചവരുടെ കുടുംബങ്ങള്ക്ക് ഉടന് സഹായം നല്കുമെന്നും മുഖ്യമന്ത്രി വാര്ത്താ സമ്മേളനത്തില് വ്യക്തമാക്കി. കാലാവസ്ഥയുമായി ബന്ധപ്പെട്ട കാര്യങ്ങള് കൃത്യമായി മനസ്സിലാക്കാന് വൈകുന്നു. ഇത് കാലാവസ്ഥ വിഭാഗം ബോധപൂര്വം ചെയ്യുന്നതാണെന്ന് കരുതുന്നില്ല. പത്തനംതിട്ട കോട്ടയം ഇടുക്കി ജില്ലകളില് വ്യാഴാഴ്ച ഓറഞ്ച് അലര്ട്ട് പ്രഖ്യാപിച്ചിട്ടുണ്ട്. കണ്ണൂര് കോഴിക്കോട് മലപ്പുറം തൃശൂര് ജില്ലകളുടെ മലയോരത്ത് ജാഗ്രത വേണമെന്ന് മുഖ്യമന്ത്രി വ്യക്തമാക്കി.The post കാലാവസ്ഥയുമായി ബന്ധപ്പെട്ട കാര്യങ്ങള് കൃത്യമായി മനസിലാക്കാന് വൈകുന്നു: മുഖ്യമന്ത്രി പിണറായി വിജയന് first appeared on MalayalamExpressOnline.